Diari Oficial de la Generalitat Valenciana


Sumari del DOGV 4129, del 16-11-2001 (2001/10437)

Informació pública de l'alternativa tècnica del programa per al desenvolupament de l'actuació integrada de la unitat d'execució número 2.1 (residencial) de sòl urbanitzable detallat del vigent Pla General d'Ordenació Urbana d'Aspe.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4129

Data del DOGV
:   16-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10474


Organisme emissor
:   Ajuntament d'Asp

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució número 2.1 (residencial) de sòl urbanitzable detallat del vigent Pla General d'Ordenació Urbana d'Aspe. [2001/S10778]
  
La Comissió de Govern municipal, en sessió número 38/2001 celebrada en data 10 d'octubre de 2001 va acordar sotmetre a informació pública per termini de 20 dies, per mitjà d'edicte publicat en un diari d'informació general editat a la Comunitat Valenciana i (posterior o simultàniament) en el Diari Oficial de la Generalitat Valenciana, l'alternativa tècnica del programa per al desenrotllament de l'actuació integrada constituïda per la unitat d'execució 2.1 (residencial), del sòl urbanitzable detallat del vigent Pla General d'Ordenació Urbana, redactada per la mercantil Promoció Urbanística Aspe, SL. El termini d'exposició es comptarà a partir de la publicació del present edicte en el Diari Oficial de la Generalitat Valenciana.
  
Durant el període d'exposició s'admetran tant al·legacions com alternatives tècniques a la continguda en el programa, i, després de la seua conclusió, els que sent o no propietaris dels terrenys tinguen interés a competir per a ser seleccionats com a adjudicataris del corresponent programa, podran presentar proposicions juridicoeconòmiques. Aquestes últimes es presentaran durant els cinc dies següents al venciment del termini dels 20 dies abans mencionats.
  
Les alternatives tècniques es presentaren a la vista, amb la documentació expressada en els apartats A i B de l'article 32 de la Llei 6/1994, de la Generalitat Valenciana Reguladora l'Activitat Urbanística, acompanyades, si és procedent, de projectes complementaris. Les proposicions juridicoeconòmiques es presentaran en plica tancada amb la documentació mencionada en els apartats C i D de l'article 32 abans citat.
  
Els terminis indicats anteriorment quedaran prorrogats per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestarà caució d'això en la quantia que si és procedent es determina. La prorroga es farà constar en l'expedient, s'anunciarà en el tauler d'anuncis de l'Ajuntament i es comunicarà als que per desconéixer-la, presenten pliques prematurament.
  
L'acte d'obertura de pliques se celebrarà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, amb fe pública i davant de dos testimonis. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors durant aquest període, podran associar-se unint les seues proposicions.
  
Cosa que es publica perquè se'n prenga coneixement en virtut del que establix l'article 46 de la Llei 6/1994, abans citada.
  
Mitjançant aquest anunci i de conformitat amb l'article 59.4 de la Llei 30/1992, de 26 de novembre, se cita als propietaris afectats que puguen resultar desconeguts, dels quals s'ignore el lloc de la pràctica de l'avís o ben intentada aquesta no s'haguera pogut practicar. La relació de titularitats cadastrals afectades per l'actuació següent:
  
Finalment, es comunica que d'acord amb l'article 107 de la Llei 30/1992, de 26 de novembre, aquest acte és de mer tràmit, i no cabrà la interposició de recurs contra aquest, sense perjuí de mostrar la seua oposició per a la seua consideració en la resolució que pose final al procediment.